……………….napirend

**E L Ő T E R J E S Z T É S**

**a Képviselő-testület 2015. május 28-ai ülésére**

**Tárgy:** JavaslataII. Kerületi Sport és Szabadidősport Nonprofit Kft. 2015. évi üzleti tervének elfogadására

**Készítette:** ……………………………………… Ötvös Zoltán sk.

 II. Ker. Sport és Szabadidősport

 Nonprofit Kft. Felügyelő Biz. elnöke

**Egyeztetve:** ……………………………… Dankó Virág alpolgármester

**Látta:** ……………………………………..dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 9/2015.(I.29.) határozatával, 2015. február 01. napjával megalapította Budapest Főváros II. Kerületi Önkormányzat 100%-os tulajdonú társaságaként a II. Kerületi Sport és Szabadidősport Nonprofit Korlátolt Felelősségű Társaságot (a továbbiakban: Társaság). A Képviselő-testület a 63/2015.(III.26.) határozatával elfogadta a Társasággal kötendő Feladatellátási Szerződést, és a 64/2015.(III.26.) határozatával a Társaság működésének valamint a Feladatellátási Szerződésben rögzített tevékenységek ellátásának megkezdéséhez biztosított 2000eFt-ot.

A 2015. évben a II. Kerületi Sport és Szabadidősport Nonprofit Kft. működésének valamint a Feladatellátási Szerződésben rögzített tevékenységek ellátásának megkezdéséhez biztosított támogatási összegen túl, a 2015. május 20-áig elkészített feladatterv alapján további támogatási összegre van szüksége, amelyet a 2015. évi Üzleti Terv is rögzít.

A Társaság 2015. évi Üzleti Tervének elkészítése során az alábbiakat vették figyelembe:

a Társaság első üzleti évét alapvetően a megalakulással kapcsolatos teendők, az elinduláshoz és a működéshez szükséges adminisztratív kötelezettségek teljesítése, és a stratégiai célkitűzéseink megvalósításához szükséges tárgyi és személyi feltételek megteremtése és biztosítása határozza meg. A Társaság működése egyelőre teljes mértékben az önkormányzat anyagi erőforrásaira van utalva. Az infrastrukturális fejlesztések, az uszoda beruházás megvalósítása alapvető feltétele annak, hogy a Társaság külső erőforrásokat tudjon bevonni működéséhez. Ez pályázati lehetőségeket (pl. működési célú TAO pályázat), bérleti díjakat, reklámbevételeket, tagdíjakat, szponzorációt, egyéb felajánlásokat, adományokat, bevételeket jelenthet a jövőben a Társaság számára.

A Felügyelő Bizottság a 2015. évi Üzleti Terv javaslatot 2015. május 20-ai ülésén megvitatta és a Képviselő-testületnek elfogadásra javasolja.

Kérem a tisztelt Képviselő-testületet a határozati javaslat elfogadására!

H a t á r o z a t i j a v a s l a t

A Képviselő-testület úgy dönt, hogy a II. Kerületi Sport és Szabadidősport Nonprofit Kft. – jelen határozat mellékletét képező – 2015. évi Üzleti Tervét elfogadja.

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** azonnal

*/A határozati elfogadása egyszerű többségű szavazati arányt igényel./*

Budapest, 2015. május 21.

 **Dr. Láng Zsolt**

 **Polgármester**

[1. határozat melléklete (üzleti terv)](file:///%5C%5CFs01%5Ckozos%5CK%C3%B6zponti%20Szab%C3%A1lyoz%C3%A1sok%5CTestulet-KT%5C2015%5C05.28%5C10_SportKft%C3%BCzletiterv2015%5CSportKft_%C3%BCzletiterv_2015.pdf)